Diego Guastavino

Diego Nicolás Guastavino Bentancor (født 1984) er en uruguayansk fotballspiller. Guastavino er midtbanespiller/spiss, og spilte senest for den norske klubben Brann.

Han fikk sin debut for Brann i kvartfinalen i NM-cup mot Odd Grenland 8. august 2009, i en kamp Odd Grenland vant 5–1. Hans første tippeligakamp kom hjemme på Brann Stadion åtte dager senere, da han spilte 85 minutter og scoret Branns siste mål i 4–2-seieren mot Strømsgodset.

Tidligere har han spilt for Sud America, Deportivo Maldonado, Lugano og River Plate. Guastavino gikk deretter til Lyn i mars 2008 på anbefaling av Lyn-vennene Matias Almeyda og Terje Liverød, og sistnevnte er nå hans agent. Den 4. august 2009 ble det klart at Guastavino blir Brann-spiller, et halvt år før kontrakten hans med Lyn gikk ut. 

Han er regnet som en spiller med et meget godt teknisk repertoar, samt at han har særdeles gode avslutninger. Etter lenge å ha slitt med småskader og manglende tillit, etablerte Guastavino seg i Lyns startellever i vårsesongen 2009. Enkelte medier har sammenlignet ham med tidligere Stabæk-spiller Alanzinho.

Etter 2011-sesongen valgte Gustavino å avbryte kontrakten med Brann som løp ut 2012-sesongen på grunn av at han ønsket å spille i Uruguay av familiegrunner.bt.no Guastavino er ferdig i Brann 

 Referanser 

 Eksterne lenker 

 Spillerprofil på lyn.no
 Spillerprofil på lynfotball.net 
 Spillerprofil på brann.no

Kategori:Uruguayanske fotballspillere
Kategori:Fotballspillere for Lyn Fotball
Kategori:Fotballspillere for SK Brann
Kategori:Uruguayanere av italiensk opphav
Kategori:Uruguayanske fotballspillere i Norge
Kategori:Personer fra Montevideo